
Efficient data-driven augmentation of physical models

Kulcsszavak: Nemlineáris rendszeridentifikáció; Modell augmentáció; Hibrid modellezés
A folyamatosan szigorodó követelmények és a mérnöki rendszerek növekvő komplexitása miatt jelentősen megnőtt az igény olyan modellekre, amely akár bonyolult viselkedéseket is képesek leírni. Fizikai ismeretek alapján általában levezethető egy egyszerűsített modell, amely a közelítőleg leírja a rendszer működését. Ám ezek az egyszerűsítések gyakran pontatlanná válnak, kifejezetten extrém működési körülmények esetén. Alternatív megoldásként, adatalapú identifikációs technikák képesek pontos és megbízható modellek előállítására előzetes fizikai ismeretek nélkül; viszont ezek az úgynevezett fekete doboz modellek fizikailag nem értelmezhetőek, így nehéz őket szabályozási és pályatervezési feladatokban felhasználni. Tehát, ezen két modellezési paradigma előnyeinek kombinálása érdekében, a fizikai modelleket mély tanulási technikákkal lehetséges kiegészíteni, kimagaslóan pontos és fizikailag interpretálható modellek előállítása érdekében.
Modell augmentáció (kiegészítés) megvalósítható többféle struktúra használatával, például additív vagy multiplikatív módon. A legjobban teljesítő struktúra kiválasztása viszont csak azután lehetséges, hogy minden struktúrával megtörtént a tanítás és az eredmények összehasonlításra kerültek. A dolgozat fő hozzájárulása egy általánosított augmentációs struktúra kidolgozása, amely lineáris frakcionális reprezentáción (LFR) alapszik, hiszen az LFR-ok moduláris felépítése lehetővé teszi a fizikai modellek flexibilis kiegészítését. Továbbá a fizikai paraméterek bizonytalansága is csökkentheti a modellperformanciát, így észszerű döntés közösen hangolni a fizikai paramétereket és a neurális háló paramétereit, viszont ezzel a módosítással a modell túlparametrizálttá válik. Ennek megoldására korszerű, fizikai alapokon nyugvó regularizációs technikákat adaptáltunk a modell augmentációs eljárásba.
A bemutatott modell augmentációs eljárások fekete doboz módszerekkel kerültek összehasonlításra egy kicsinyített elektromos autó dinamikájának identifikálása mentén. A kidolgozott LFR-alapú modell augmentációs struktúra, kiegészítve a javasolt regularizációs eljárással, több szempont szerint is felülmúlta a legkorszerűbb fekete doboz módszereket.

